Държавен вестник, бр. 103, 2005 г., стр. 110

С Т Р .  110
Д Ъ Р Ж А В Е Н   В Е С Т Н И К
Б Р О Й  103
(2) Използването на приходите след данъч-
но облагане и приспадане на разходите и изпла-
тените печалби се утвърждава от министъра на
културата, съгласувано с министъра на финан-
сите, като най-малко 75 на сто от тях се изпол-
зват за нуждите на създадени със закон нацио-
нални фондове, подпомагащи създаването на
произведения на културата.
Г л а в а  ш е с т а
СЪХРАНЕНИЕ И ПОПУЛЯРИЗИРАНЕ НА
ПРОИЗВЕДЕНИЯ НА КУЛТУРАТА
Чл. 32. (1) Безвъзмездната помощ за съх-
ранение на произведения на културата се из-
разява в предоставяне на средства за осигуря-
ване на помещения, техническо оборудване и
специалисти за съхранение на архива на Бъл-
гарската национална телевизия, Българско-
то национално радио, Народната библиотека
“Св. св. Кирил и Методий”, Националната фо-
нотека, Националната филмотека, Национал-
ния музей на българското изобразително из-
куство, Националния исторически музей, Ар-
хеологическия институт с музей при Българ-
ската академия на науките, държавните и об-
щинските художествени галерии, музеи и биб-
лиотеки.
(2) Българската национална телевизия, Бъл-
гарското национално радио, Народната библи-
отека “Св. св. Кирил и Методий”, Национална-
та фонотека и Националната филмотека осигу-
ряват възможност за предоставяне на копия
върху съответния хартиен, електронен, филмов
или звуконосител на произведения на българс-
ката култура, които съхраняват и за които сро-
кът на авторското право е изтекъл, по тарифа,
приета от Министерския съвет.
(3) Приходите от таксите по ал. 2 се изпол-
зват за осъществяване на дейностите по ал. 1.
Чл. 33. Безвъзмездната помощ за популя-
ризиране на произведения на културата се из-
разява в предоставяне на средства за издава-
не на произведенията на културата по чл. 3,
ал. 1, т. 1—3 в тираж, не по-малък от 20 броя,
както и за организиране и провеждане на кон-
церти, изложби, представяне на постановки,
филмови излъчвания и други форми за попу-
ляризиране на произведенията по чл. 3, ал. 1,
т. 3—11.
Г л а в а  с е д м а
КОНТРОЛ
Чл. 34. (1) Министърът на културата упраж-
нява контрол за спазване разпоредбите на този
закон.
(2) Непосредственият контрол се извършва
от длъжностни лица, определени от министъра
на културата, чрез проверки по документи и на
място. По искане на министъра на културата
длъжностните лица при необходимост могат да
се подпомагат от органите на Националната
агенция за приходите, на Министерството на
вътрешните работи, на Агенцията за финансо-
во разузнаване и от други държавни органи,
определени със закон.
Чл. 35. (1) Проверките се извършват:
1. планово;
2. при предоставяне на безвъзмездна помощ
в размер над 30 000 лева;
3. във връзка с постъпили жалби или сиг-
нали;
4. при наличие на други данни за извършени
нарушения.
(2) Министърът на културата извършва про-
верка в срок до 30 април на текущата година на
постъпилите доклади за дейността и годишни-
те финансови отчети по чл. 26.
Чл. 36. (1) Проверките се възлагат със запо-
вед на министъра на културата.
(2) На длъжностните лица, на които са въз-
ложени от министъра на културата контролни
функции по този закон, се издава документ, с
който те се легитимират при извършване на
проверки.
Чл. 37. Длъжностните лица по чл. 34, ал. 2
имат право да изискват от меценатите, от орга-
низациите, подпомагащи културата, и от полу-
чателите на помощта всички необходими сче-
товодни и други документи и всяка информа-
ция във връзка с предоставяне на безвъзмезд-
ната помощ и нейното разходване.
Чл. 38. (1) Меценатите, организациите, под-
помагащи културата, и получателите на помощ-
та са длъжни да оказват съдействие на длъж-
ностните лица по чл. 34, ал. 2 при упражняване
на правомощията им, като осигуряване на дос-
тъп до помещения, както и предоставяне на
необходимите документи и информация.
(2) Длъжностните лица по ал. 1 при отказва-
не на достъп или при непредоставяне на инфор-
мация имат право на съдействие от страна на
органите на прокуратурата и на Министерство-
то на вътрешните работи в рамките на тяхната
компетентност, определена със закон.
(3) Меценатите, организациите, подпома-
гащи културата, и получателите на помощта
не могат да се позовават на търговска тайна
при извършване на проверки и проучване от
лицата по ал. 1.
Чл. 39. (1) Министърът на културата назна-
чава със заповед временна експертно-консул-
тативна комисия в случаите по чл. 19, ал. 3, по
чл. 22, ал. 2 или при наличие на данни за несъ-
размерност между предоставената и необхо-
димата помощ за създаване, за съхранение или
популяризиране на произведения на култура-
та по този закон, както и за разходване на пре-
доставената безвъзмездна помощ не по пред-
назначение, установени в хода на извършена
проверка на меценати, организации, подпома-
гащи културата, или получатели на безвъзмез-
дната помощ.